Keeruline  teema. Blog on küll veebis vabalt saadav info, mis inimene vabatahtlikult üles paneb, kuid seda ei kirjutata üldjuhul tööandja, vaid sõprade jaoks.  Ma nimetaks seda eraelus nuhkimiseks, kui tööandja iga töölekandideerija blogi uurib.  Samuti Orkutis profiili kontrollist. Kelle asi see on, kellega ma suhtlen?  Arusaadavalt ametlikult sellega ei põhjendata tööle mitte-võtmist.  Blogimise miinusena kirja panemise üheks põhjuseks võib olla, et lõpuks ometi hakkavad osa tööandjaid aru saama,  et Eesti on pisike ja info liigub väga hästi inimeste vahel. Ning põhjuseta üleskiidetud firmast levib tõene info - mitte ülemuste ilustava, vaid lihtsa inimese pilgu läbi. Aga seda ei ole võimalik ära hoida blogijate mitte-töölevõtmisega.  Kartus, et tööaega sellele raisatakse, on ka jabur. Sest näiteks suitsetamine võtab päevas rohkem aega kui blogimine.  Ongi tore, kui sellised tööandjad end ise välja praagivad : )